stanford-oval/wikipedia huggingface dataset:
The Testament of Sherlock Holmes
Juoni

Lontoossa 1898 Sherlock Holmes on juuri ratkaissut onnistuneesti rikoksen hakemalla joukon korvaamattoman arvokkaita jalokiviä, jotka olivat varastettu. Valitettavasti jalokivien omistaja kertoo, että Holmesin palauttama kaulakoru oli vain jäljitelmä ja syyttää tästä etsivää. Holmes kertoo Watsonille, että hänellä on välitön tapaaminen piispa Knightsbridgenin kanssa. Saapuessaan hän huomaa, että piispa on sidottu, poltettu ja silvottu. Hän kohtaa myös uuden hahmon, Baynesin.
Kehitys

Sherlock Holmes Versus Jack the Ripperin julkaisun jälkeen Frogwares ja ranskalainen kustantaja Focus Home Interactive saivat palautetta konsolipelaajilta, että he haluavat enemmän seikkailupelejä 3D:nä. Frogwares myönsi olevansa innokas tuottamaan yhden, vaikka toimitusjohtaja Wael Amr vaati, ettei tämä tarkoita tietokonepelaajien unohtamista. Pelin kehittäminen kesti lähes kolme vuotta.
Vastaanotto

Peli sai enimmäkseen positiivisia arvioita. GameSpot antoi sille arvosanaksi kahdeksan kymmenestä, vaikka sanoi, että ”pieniä ongelmia pikselinmetsästyksessä ja puzzlejen ylikuormituksessa.” Game Informer antoi arvioksi 7.5 kymmenestä. PlayStation Lifestyle antoi kuusi kymmenestä ja sanoi: ”Jos olet Sherlock Holmesin ja mysteeripelien fani, voit vain nauttia tästä pelistä. Jos etsit nopeatempoista toimintapeliä, etsi muualta.”
Käännös suomeksi
John F. Kennedy, Jr.

John F. Kennedy, Jr.
John Fitzgerald Kennedy Jr. (25. marraskuuta 1960 – 16. heinäkuuta 1999), John F. Kennedy, Jr., JFK Jr., John Jr. tai John-John oli yhdysvaltalainen lakimies ja kustantaja. Hän oli presidentti John F. Kennedyn ja Jacqueline Kennedyn poika.
Kennedy oli kolmevuotias isänsä kuollessa, ja kuuluisat valokuvat esittävät häntä pikkupoikana tekemässä kunniaa isänsä arkulle. Hän oli lehdistön huomion kohteena koko elämänsä ajan. Hän opiskeli oikeustiedettä ja työskenteli New Yorkin yleisen syyttäjän apulaisena kunnes siirtyi kustantamaan George-nimistä aikakauslehteä.
Kennedy kuoli lento-onnettomuudessa 16. heinäkuuta 1999 vaimonsa Carolyn Bessette Kennedyn ja tämän siskon Laurenin kanssa Kennedyn ohjaaman pienkoneen syöksyttyä yölennolla Atlantin valtamereen. Onnettomuuden syynä pidetään Kennedyn vähäistä lentokokemusta, hän ei myöskään ollut suorittanut mittarilentokurssiaan loppuun.
Aiheesta muualla

Wikimedia Commonsissa on kuvia tai muita tiedostoja aiheesta .
National Transportation Safety Board investigation final report
"Web of conspiracy surrounds JFK Jr's death," The Guardian
JFK Jr's political donations
John F. Kennedy, Jr. NNDB
Sexodus

| Sexodus |
| --- | --- |
 Ohjelman tunnus
Tyyli:  keskusteluohjelma
Pääosissa:  Raija Aurekoski (juontaja)
Alkuperämaa:   Suomi
Verkko:  Nelonen
Esitetty:  1997 – 1998
Tuotanto
Tuottaja(t):  Olli Haikka Peppe Träskman
Ohjaaja(t):  Juhani Salminen
Leikkaaja(t):  Jyrki Levä
Lavastaja(t):  Satu Vihavainen
Kuvaaja(t):  Hannu Väre
Tuotantoyhtiö(t):  Filmiteollisuus Oy
Aiheesta muualla
Elonet
Sexodus oli vuosina 1997–1998 Nelosen myöhäisillassa viikoittain esitetty suomalainen keskusteluohjelma seksistä ja seksuaalisuudesta. Ohjelmassa oli vieraana tavallisia suomalaisia, jotka kertoivat seksikokemuksistaan ja mieltymyksistään. Ohjelman juontajana ja haastattelijana oli Raija Aurekoski.
Sexodus oli ensimmäinen suomalainen televisio-ohjelma, joka näytti ruudussa katsojien ohjelman aikana lähettämiä tekstiviestejä.
The Terror

| The Terror Scarecrow |
| --- | --- | --- |

Studioalbumin tiedot
 Julkaistu: 14. elokuuta 2009
 Formaatti: CD, LP
 Tyylilaji: horror punk, hardcore punk
 Kesto: 33.33
 Levy-yhtiö:  Deadclub Records  DSB Records
Scarecrow’n muut julkaisut
| Deadcrow 2010 | The Terror 2009 | Flesheaters 2013 |
The Terror on horror punk -yhtye Scarecrow’n toinen studioalbumi. Se julkaistiin vuonna 2009 levymerkillä Deadclub Records.
Kappaleista ”Morgue Wedding” ja ”Zombies” kuvattiin musiikkivideot.
Kappaleet

Kaikki kappaleet kirjoittanut Jack13, ellei toisin mainittu.
Go to Hell! – 2.26
Morgue Wedding – 2.31
London After Midnight – 3.01
Mortification – 3.08
Blackest Winter – 2.22
Hanging Dead Bodies – 4.33
I’m Not Ready to Die – 3.27  (Grim, Jack13)
Zombies – 2.08
Gasmask Girl – 2.28
Only Death for Human Being – 1.07
Death Around the World – 3.05
Deadend – 3.17  (Grim, Jack13)
Kokoonpano

Jack13 – laulu
Ruho – kitara
Grim – basso
Calle – rummut
+
Jani Loikas – äänittäjä, miksaaja
Arvostelut

Desibeli.net:
Imperiumi.net:
Sea of Tranquility:
Aiheesta muualla

The Terror discogs.com -sivustolla
The Missing Piece (Gentle Giantin albumi)

| The Missing Piece Gentle Giant |
| --- | --- | --- |

Studioalbumin tiedot
 Julkaistu: 1977
 Tuottaja(t): Gentle Giant
 Tyylilaji: progressiivinen rock, taiderock
 Kesto: 36.28
 Levy-yhtiö: Chrysalis (Britannia)  Capitol (Pohjois-Amerikka)
Listasijoitukset
  Yhdysvallat: 81
Gentle Giantin muut julkaisut
| Playing the Fool – The Official Live 1977 | The Missing Piece 1977 | Giant for a Day! 1978 |
The Missing Piece on brittiläisen Gentle Giant -yhtyeen vuonna 1977 julkaistu yhdeksäs studioalbumi. Albumilla Gentle Giantin esittämä progressiivinen musiikkityyli siirtyi aiempaa kaupallisempaan suuntaan, mikä jakoi yhtyeen ihailijoiden mielipiteet. Albumi oli yhtyeen viimeinen, joka saavutti Yhdysvalloissa listasijoituksen: se ylsi Billboard 200 -listan sijalle 81.
Kappaleet

Kaikki kappaleet kirjoittaneet Kerry Minnear, Derek Shulman ja Ray Shulman.
A-puoli
Two Weeks in Spain – 3.00
I’m Turning Around – 3.54
Betcha Thought We Couldn’t Do It – 2.30
Who Do You Think You Are? – 3.33
Mountain Time – 3.19
B-puoli
As Old As You’re Young – 4.19
Memories of Old Days – 7.15
Winning – 4.12
For Nobody – 4.00
Lähde:
Kokoonpano

Derek Shulman – laulu, bassokitara, kitara
Ray Shulman – bassokitara, lyömäsoittimet, viulu, laulu
Kerry Minnear – kosketinsoittimet, laulu
Gary Green – kitarat, laulu
John Weathers – rummut, laulu
Lähde:
Italian ympäriajo 2023

Geraint Thomas johtajan roosapaidassa 13. etapilla.
Pääjoukko ylittää Simplonsolan sateisessa säässä 14. etapilla.
Primož Roglič vastaanottaa voittajan palkinnon presidentti Sergio Mattarellalta.
Italian ympäriajo 2023 (Giro d'Italia 2023) oli järjestyksessään 106. Italian ympäriajo. Se alkoi Fossacesiasta 6. toukokuuta ja päättyi Roomaan 28. toukokuuta 2023.
Kilpailun voitti slovenialainen Primož Roglič joukkueenaan Jumbo-Visma. Roglič nousi kilpailun johtoon, kun hän voitti toiseksi viimeisen aika-ajoetapin ja jätti taakseen toiseksi tulleen Ineos Grenadiers -tallin britannialaisen Geraint Thomasin voittaen hänet lopulta kokonaiskilpailussa ainoastaan 14 sekunnilla. Thomas oli ajanut johtajan roosapaidassa kaikkiaan kahdeksalla etappila, kun taas Roglic sai paidan päälleen vasta viimeiselle etapille. Kolmanneksi polki portugalilainen João Almeida (tallina UAE Team Emirates) minuutin ja 15 sekunnin erolla kärkeen voittaen samalla nuorten eli alle 25-vuotiaiden kilpailukategorian. Almeida voitti myös vaativan Monte Bondonen vuorelle päättyneen 16. etapin. Pistekilpailun voitti italialainen Jonathan Milan (Bahrain Victorious), joka voitti myös yhden etapin. Mäkikilpailun voitti ranskalainen Thibaut Pinot (Groupama-FDJ). Joukkuekilpailun paras talli oli Bahrain Victorious. Kilpailun päätösetapin Roomaan voitti mestaripolkija Mark Cavendish, joka ajoi viimeisen Gironsa. Hän on voittanut kaikkiaan 17 etappia Italian ympäriajossa seitsemänä vuotena.
Kilpailun ennakkosuosikki Remco Evenepoel joutui keskeyttämään kilpailun 9. etapin jälkeen koronavirustartunnan vuoksi. Hän ehti kuitenkin voittamaan kaksi aika-ajoetappia ja sai roosapaidan ylleen neljästi.
Etapit

| Etappi | Päivä | Reitti | type | Pituus (km) | Nousumetrit | Voittaja | Kokonaiskilpailun johtaja |
| --- | --- | --- | --- | --- | --- | --- | --- |
| 1  | 6. toukokuu | Fossacesia – Ortona | Henkilökohtainen aika-ajo | 19,6 | 100 m |  Remco Evenepoel |  Remco Evenepoel |
| 2  | 7. toukokuu | Teramo – San Salvo | Tasamaaetappi | 202 | 1400 m |  Jonathan Milan |  Remco Evenepoel |
| 3  | 8. toukokuu | Vasto – Melfi | Mäkietappi | 216 | 1400 m |  Michael Matthews |  Remco Evenepoel |
| 4  | 9. toukokuu | Venosa – Laceno | Keskivaikea vuorietappi | 175 | 3500 m |  Aurélien Paret-Peintre |  Andreas Leknessund |
| 5  | 10. toukokuu | Atripalda – Salerno | Mäkietappi | 171 | 2400 m |  Kaden Groves |  Andreas Leknessund |
| 6  | 11. toukokuu | Napoli – Napoli | Mäkietappi | 162 | 2800 m |  Mads Pedersen |  Andreas Leknessund |
| 7  | 12. toukokuu | Capua – Gran Sasso d’Italia | Vuorietappi | 218 | 3900 m |  Davide Bais |  Andreas Leknessund |
| 8  | 13. toukokuu | Terni – Fossombrone | Mäkietappi | 207 | 2500 m |  Ben Healy |  Andreas Leknessund |
| 9  | 14. toukokuu | Savignano sul Rubicone – Cesena | Henkilökohtainen aika-ajo | 35 | 50 m |  Remco Evenepoel |  Remco Evenepoel |
|  | 15. toukokuu | välipäivä | Hviledag |  |  |  |  |
| 10  | 16. toukokuu | Scandiano – Viareggio | Mäkietappi | 196 | 2600 m |  Magnus Cort |  Geraint Thomas |
| 11  | 17. toukokuu | Camaiore – Tortona | Tasamaaetappi | 219 | 2100 m |  Pascal Ackermann |  Geraint Thomas |
| 12  | 18. toukokuu | Bra (kaupunki) – Rivoli | Mäkietappi | 179 | 2300 m |  Nico Denz |  Geraint Thomas |
| 13  | 19. toukokuu | Borgofranco d’Ivrea –  Crans-Montana | Vuorietappi | 74,6 | 2500 m |  Einer Rubio |  Geraint Thomas |
| 14  | 20. toukokuu |  Sierre – Cassano Magnago | Mäkietappi | 193 | 1600 m |  Nico Denz |  Bruno Armirail |
| 15  | 21. toukokuu | Seregno – Bergamo | Vuorietappi | 195 | 3600 m |  Brandon McNulty |  Bruno Armirail |
|  | 22. toukokuu | välipäivä | Hviledag |  |  |  |  |
| 16  | 23. toukokuu | Sabbio Chiese – Monte Bondone | Vuorietappi | 203 | 5200 m |  João Almeida |  Geraint Thomas |
| 17  | 24. toukokuu | Pergine Valsugana – Caorle | Tasamaaetappi | 195 | 300 m |  Alberto Dainese |  Geraint Thomas |
| 18  | 25. toukokuu | Oderzo – Val di Zoldo | Keskivaikea vuorietappi | 161 | 3700 m |  Filippo Zana |  Geraint Thomas |
| 19  | 26. toukokuu | Longarone – Tre Cime di Lavaredo | Vuorietappi | 183 | 5400 m |  Santiago Buitrago |  Geraint Thomas |
| 20  | 27. toukokuu | Tarvisio – Monte Lussari | mäkiaika-ajo | 18,6 | 1050 m |  Primož Roglič |  Primož Roglič |
| 21  | 28. toukokuu | Rooma – Rooma | Tasamaaetappi | 126 | 500 m |  Mark Cavendish |  Primož Roglič |
Aiheesta muualla

Kuvia tai muita tiedostoja aiheesta Italian ympäriajo 2023 Wikimedia Commonsissa
Kilpailun tulokset ProCyclingStats-sivustolla
Etappien koosteet GCN-racing Youtube-kanavalla (englanniksi)
Giro d’Italia
1909
1910
1911
1912
1913
1914
1919
1920
1921
1922
1923
1924
1925
1926
1927
1928
1929
1930
1931
1932
1933
1934
1935
1936
1937
1938
1939
1940
1946
1947
1948
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Maglia rosa
Maglia ciclamino
Maglia rosso passione
Maglia verde
Maglia bianca
UCI World Tour
| --- | --- |
Kaudet:   (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:   Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Jalasjärven Kansantalo

| Jalasjärven Kansantalo |
| --- | --- |
Osoite:  61600 Jalasjärvi
Sijainti:  Jalasjärvi
Valmistumisvuosi:  1947
Omistaja:  SKDL:n Jalasjärven Kunnallisjärjestö
Runkorakenne:  rankorakenne
Julkisivumateriaali:  lauta
Kerrosluku:  1–2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jalasjärven Kansantalo on vuonna 1947 valmistunut  Kurikan Jalasjärven kyläkeskuksessa sijaitseva rakennus.
Historiaa

Rakennus on nykyisin yksityiskäytössä.[lähde? ]
Rakennus

Rankarakenteinen rakennus rakennettiin talkoilla. Rahoitukseen saatiin kiinnelaina. Laudoilla vuorattu osin kaksikerroksinen rakennus oli maalattu punaiseksi. Rakennuksessa oli juhlasali näyttämöineen, ravintolatilat ja eteinen sekä kolme huonetta ja keittiön käsittävä vahtimestarin asunto.  Alkuperäinen puulämmitys muutettiin vuonna 1965 öljylämmittimeen. Pihassa oli erillinen käymälärakennus
Toimintaa järjestötalolla

Kansantalo oli pääasiassa omistajajärjestön omassa kokouskäytössä. Talossa järjestettiin myös nuorisotoimintaa ja juhlia.
Joseph Emanuel Fischer von Erlach

Joseph Emanuel Fischer von Erlach
Joseph Emanuel Fischer von Erlach (1695–1742) oli itävaltalainen arkkitehti, isänsä Johann Bernhard Fischer von Erlachin avustaja ja hänen töittensä jatkaja.
Karlskirche Wienissä.
Fischer von Erlach sai vaikutteita ranskalaisesta arkkitehtuurista. Hän suunnitteli Hofburgiin laajoja lisärakennuksia, joista vain osa, kuten hovikirjasto, komea talviratsastuskoulu, toteutui. Hänen kirkollinen päätyönsä, omaperäinen, soikiokupuinen Wienin Karlskirche-kirkko (1716–1737), jonka
julkisivua kaksi Trajanuksen patsaan muotoista tornia vallitsee, valmistui Johann Baptist Martinellin päättämänä vasta hänen kuoltuaan. Hän oli myös vaskenkaivertaja, ja hän kirjoitti teoksen Entwurf einer historischen Architektur (1725).
Aiheesta muualla

Kuvia tai muita tiedostoja aiheesta Joseph Emanuel Fischer von Erlach Wikimedia Commonsissa
Hiirola

Hiirola on Mikkelin kaupunkiin kuuluva kylä, noin 15 kilometriä Mikkelistä pohjoiseen. Kylän ohitse kulkee Pieksämäentie, jota pitkin kulkee autolla noin 15–20 minuutissa Mikkelin keskustaan. Kylää halkoo myös rautatie, joskaan junat eivät pysähdy Hiirolassa.
Hiirola kuului Mikkelin maalaiskuntaan ennen vuotta 2001, jolloin Mikkelin maalaiskunta liitettiin Mikkelin kaupunkiin.
Serotonerginen

Asia on serotonerginen jos se "liittyy tai vaikuttaa serotoniinin". Serotoniini on välittäjäaine. Serotonerginen synapsi käyttää serotoniinia sen välittäjäaineena. Serotonerginen hermosolu tuottaa serotoniinia. Serotonerginen aine tuottaa vaikutuksensa serotoniinijärjestelmän kautta, kuten edistämällä tai estämällä serotoniinijärjestelmän hermoimpulssien kulkua.
Esimerkkejä serotonergisistä aineista ovat
serotoniinireseptorien agonistit (esim. psykedeeli LSD) ja antagonistit (esim. psykoosilääke ketiapiini)
serotoniinin takaisinoton estäjät, kuten selektiiviset serotoniinin takaisinoton estäjät)
serotoniinia vapauttavat aineet, kuten amfetamiiniperheeseen kuuluva huumausaine MDMA)
Sexi on in

| Sexi on in Clifters |
| --- | --- | --- |

Studioalbumin tiedot
 Julkaistu: 1989
 Kesto: 35.42
 Levy-yhtiö: One Inch Rock
Cliftersin muut julkaisut
| Kuningatar 1988 | Sexi on in 1989 | Humala on jumala 1990 |
Sexi on in on Cliftersin vuonna 1989 julkaistu albumi, josta tutuimmat kappaleet ovat 'Elekieltä', 'Leikkikalu' ja 'Angelica'. Kaikki albumin kappaleet ovat suomenkielisiä versioita englanninkielisen rockin klassikoista. Kaikki kappaleet on sanoittanut Jaana Rinne.
Kappaleet

Elekieltä – 3.06  (Here Comes the Sun - The Beatles)
Sotilaan kuu – 2.05  (Soldier of Love - Arthur Alexander)
Go go Kake – 2.44  (Last Train to Clarksville - The Monkees)
Hei Pepe – 4.01  (Brown Sugar - Rolling Stones)
Oon sun autos – 2.14  (It's My Party - Lesley Gore)
Mut murhaa – 3.40  (Stand by Me - Ben E. King)
Bye bye – 3.44  (Out of Time - Rolling Stones)
Leikkikalu – 3.01  (You Can't Hurry Love - The Supremes)
Ou Lenita – 2.05  (He's So Fine - The Chiffons)
Sexi on in – 2.59  (The Kids Are Alright - The Who)
Angelica – 2.59  (Bus Stop - The Hollies)
Mies – 3.00  (Days - The Kinks)
Johnny Gottselig

| Johnny Gottselig> Henkilötiedot |
| --- | --- |
Syntynyt: 24. kesäkuuta 1906 Odessa, Venäjän keisarikunta
Kuollut: 15. toukokuuta 1986 (79 vuotta) Chicago, Illinois, Yhdysvallat
Kansalaisuus:   Kanada
Jääkiekkoilija
Maila:  left
Pituus:  180 cm
Paino:  73 kg
Pelaajaura
Pääsarjaura:  1928–1945
Seurat:  Winnipeg Maroons (AHA) Chicago Blackhawks (NHL) Kansas City Americans (AHA)
Johnny Gottselig (24. kesäkuuta 1906 Odessa, Venäjän keisarikunta – 15. toukokuuta 1986 Chicago, Illinois, Yhdysvallat) oli ukrainansaksalaista syntyperää oleva kanadalainen jääkiekkoilija. Hän oli syntynyt joko Odessassa tai vironruotsalaisten aikoinaan perustamassa Gammalsvenskbyn kylässä Hersonin alueella kesäkuussa 1906. Hän muutti perheineen Kanadan Saskatchewaniin jo ennen ensimmäistä syntymäpäiväänsä. Hän varttui Reginassa. 
AHA-liigan Winnipegissä pelaamansa kauden jälkeen Gottselig liittyi Chicago Blackhawksin NHL-joukkueen vahvuuteen, jossa pelasi koko uransa. Hän oli myös joukkueen kapteeni kuuden kauden ajan vuosina 1934–1940. Vuoden 1940 jälkeen hänen roolinsa pieneni ja viimeisenä vuonnaan kaudella 1944–1945 hän pelasi vain yhden ottelun. Kaikkiaan hän pelasi urallaan 589 NHL-ottelua joissa teki 176 maalia ja 371 pistettä. Jo peliuransa aikana kausilla 1940–1941 ja 1941–1942 hän toimi Blackhawksien pelaaja-valmentajana ja kaudella 1944–1945 hän korvasi kesken kauden Paul Thompsonin joukkueen päävalmentajana. Gottselig toimi päävalmentajana neljällä kaudella kunnes kesken kauden 1947–1948 hänet korvasi Charlie Conacher. Valmennusuransa jälkeen Gottselig toimi vielä jokusen vuoden joukkueen PR-päällikkönä. Tähän tehtävään kuului osana myös Blackhawksien otteluiden selostaminen radioon.
Gottselig toimi myös naisten baseball-liigassa Racine Bellesin (1943–1944), Peoria Red Wingsin (1947) ja Kenosha Cometsin (1949–1950) General Managerina. Tämän jälkeen hän vetäytyi syrjään urheilun parista ja toimi Elmhurst Chicago Stone Companyn toimitusjohtajana.
Gottselig oli toinen Venäjän keisarikunnassa syntynyt pelaaja, joka raivasi tiensä NHL-joukkueen pelaavaan kokoonpanoon.
Aiheesta muualla

Johnny Gottselig Elite Prospects. Everysport Media Group AB. (englanniksi)
Johnny Gottselig The Internet Hockey Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Johnny Gottselig
Käännös suomeksi
The Terror Tapes

| The Terror Tapes Gama Bomb |
| --- | --- | --- |

Studioalbumin tiedot
 Äänitetty : Torture Mill of the Raped Virgins; Domo's Shower
 Julkaistu: 19. huhtikuuta 2013
 Tuottaja(t): Scott Atkins
 Tyylilaji: thrash metal, crossover thrash
 Kesto: 36.02
 Levy-yhtiö: AFM
Gama Bombin muut julkaisut
| Tales from the Grave in Space 2009 | The Terror Tapes 2013 | Untouchable Glory 2015 |
Singlet albumilta The Terror Tapes
 ”Terrorscope” Julkaistu: 26. maaliskuuta 2013
The Terror Tapes on irlantilaisen thrash metal -yhtye Gama Bombin neljäs studioalbumi. Se julkaistiin 19. toukokuuta 2013 levymerkillä AFM Records.
Kappaleesta "Backwards Bible" kuvattiin musiikkivideo.
Kappaleet

The Wrong Stuff – 3.20
Legend of Speed – 2.23
Backwards Bible – 3.29
Beverly Hills Robocop – 4.21
Smoke the Blow with Willem Dafoe – 1.17
We Started the Fire – 3.13
Terrorscope – 3.13
The Cannibals Are in the Streets - All Flesh Must Be Eaten – 3.47
Shitting Yourself to Live – 0.21
Matrioshka Brain – 3.45
Metal Idiot – 2.20
Wrecking Ball – 4.33
Kokoonpano

Philly Byrne – laulu
Domo Dixon – kitara, taustalaulu, äänittäjä
John Roche – kitara
Joe McGuigan – bassokitara, taustalaulu
Paul Caffrey – rummut
Kokoonpano > Tuotanto

Scott "Big Soup' Atkins – tuottaja, miksaaja
Graham Humphreys – grafiikka
Rory McGuigan – design
Ruth Medjber – valokuvat
Tommy Moriello – management
Arviot

About.com:
Imperiumi.net:
Aiheesta muualla

Albumi The Terror Tapes Encyclopaedia Metallum -sivustolla (englanniksi)
The Terror Tapes discogs.com -sivustolla
Somalian lippu

Somalian lippu.
Somalian lippu on Somalian kansallistunnus vaakunan ja kansallislaulun ohella. Se koostuu valkoisesta tähdestä sinisellä pohjalla. Lippu otettiin käyttöön 12. lokakuuta 1954. Sen suunnitteli Mohammed Awale Liban, joka omien sanojensa mukaan sai lippuun inspiraation Yhdistyneiden kansakuntien lipun väreistä. Lipun keskellä on valkoinen ”Yhtenäisyyden tähti” jonka viisi sakaraa kuvaavat Somalian viittä etnistä ryhmää.
Sexhibition

sEXHIBITION-messut on Helsingissä järjestettävä erotiikka-alan tapahtuma. Messut järjestettiin ensimmäisen kerran vuonna 1992. Vuoden 2002 tapahtumassa vieraili noin 25 000 kävijää, mikä on erotiikkamessujen epävirallinen kävijäennätys Suomessa. Nykyään Helsingin sEXHIBITION messut järjestetään kerran vuodessa marraskuun alussa ja kävijämäärä on noin 5 000 henkeä. Helsingin messuilla on esiintynyt vuosien varrella mm. Angel Sanchez, Lisa Ann, UK Hot Boyz, Julia Ann, Carmen Hart, BeatBoys, Alexis Amore, L'Homme Deluxe, Sophia Rossi, Mr French Kiss, Gina Lynn, Guns Group, Stormy Daniels, Stallions, Mary Carey, Blade, Martina Aitolehti, Oliver, April, British Chippendales, Tyler Faith, Rocky Mens Show, Rita Faltoyano, M.E.N.S., Andrea Chu, Lusty Sisters, Benio, Ginger Lynn, Kylie Ireland, Brittany Andrews, Jill Kelly, Chippendales ja Monique Covet.
Kevään 2006 messuista vuoteen 2017 saakka annettiin yleisöllekin mahdollisuus esiintyä Mr Lotharin isännöimällä Puuhalavalla. Tämän lisäksi messuilla oli muutamana vuotena Livestudio jossa yleisö pääsi seuraamaan kuinka aikuisviihde-elokuvia tehdään. Syksyn 2008 uutuutena messuilla nähtiin Pålnåparty Bar & Disco, kyseisen baarin V.I.P-alueella yleisöllä oli mahdollisuus nähdä kuinka stripparit, pornotähdet ja muut alan ihmiset juhlivat sekä jopa osallistua juhlintaan. Vuoden 2009 kevään messujen uutuutena oli suuseksin SM-kilpailu. Vuoden 2010 syksyn messujen uutuutena oli Ilmaseksin SM-kilpailut.
Tapahtuma on viime vuosina järjestetty Helsingin Kaapelitehtaalla.
Aiheesta muualla

Tapahtuman kotisivu
Sex on the Beach

Sex on the Beach
Sex on the Beach on vodkasta, persikkasnapsista sekä appelsiini- ja karpalomehusta valmistettava drinkki. Juoma sai alkunsa floridalaisen alkoholiyhtiön hankkeesta lisätä persikkasnapsin kysyntää drinkkireseptikilpailun avulla. Kisan voitti Ted Pizio kehittämällään drinkillä ”Sex on the Beach”. Juoma valmistetaan tavallisesti highball-lasiin.
Ainesosat

Kansainvälisen baarimikkoliiton IBA:n standardiresepti:
4 cl vodkaa
2 cl persikkasnapsia
4 cl karpalomehua
4 cl tuoretta appelsiinimehua
John Evelyn

John Evelyn
John Evelyn (31. lokakuuta 1620 – 27. helmikuuta 1706) oli brittiläinen kirjailija ja bibliofiili. Hän julkaisi tietokirjoja hyvin vaihtelevista aiheista; lisäksi hänet muistetaan varsinkin hänen päiväkirjoistaan, jotka sisältävät runsaasti historiallisesti arvokasta tietoa.